Դեքստեր (հեռուստասերիալ)

«Դեքստեր» (անգլ.՝ Dexter) դետեկտիվ, դրամա և թրիլեր ժանրի ամերիկյան հեռուստասերիալ է՝ նկարահանված Ջեֆրի Լինդսիի «Դեքստերի մութ երազները» վեպի հիման վրա (անգլ.՝ «Darkly Dreaming Dexter»): Հեռուստասերիալի ցուցադրությունը մեկնարկել է 2003 թվականի հոկտեմբերի 1-ին՝ Showtime հեռուստաալիքով, և ցուցադրվել է մինչև 2013 թվականի սեպտեմբերի 22-ը։ Ֆիլմը բաղկացած է 8 եթերաշրջաններից և ընդհանուր 96 սերիաներից։
Ֆիլմի դեպքերը զարգանում են ԱՄՆ-ում՝ Դեքստեր Մորգանի (Մայքլ Ք. Հոլլ) կերպարի շուրջ, ով սերիական մարդասպան է, որն աշխատում է Մայամիի ոստիկանությունում՝ որպես դատաբժշկական փորձագետ` արյան հետքերի գծով։
Հեռուստասերիալը բազմիցս առաջադրվել է տարբեր անվանակարգերում, այդ թվում՝ Emmy Award, IGN, Satellite Award և Saturn Award կինոարտադրության մրցանակաբաշխություններում։ Հեռուստասերիալը նաև ենթարկվել է քննադատության տարբեր կազմակերպությունների կողմից, այդ թվում՝ ընտանեկան և երեխաների իրավունքների պաշտպանությամբ զբաղվող Parents Television Council կազմակերության կողմից՝ ֆիլմում դաժանության և հակաբարոյական տեսարանների համար2013 թվականի ապրիլին Showtime-ը հայտարարեց, որ 8-րդ եթերաշրջանը կլինի վերջինը։


== Արտադրություն ==
«Դեքստեր» հեռուստասերիալի պրեմիերան կայացել է «Showtime» հեռուստաալիքով 2006 թվականի հոկտեմբերի 1-ին. Հեռուստասերիալը ստացել է բարձր գնահատականներ և ընդունվել է կինոքննադատների կողմից և, արդյունքում, արժանացել է «Emmy» թվով 2 մրցանակի տեխնիկական նոմինացիաներում և դարձել է բանավեճերի առարկա ֆիլմի բովանդակության պատճառով։ Հեռուստասերիալի վերախմբագրված տարբերակը թողարկվել և ցուցադրվել է «CBS» հեռուստաընկերության եթերում՝ 2008 թվականի փետրվարի 17-ին, որն էլ վերջ դրվեց հեռուստաընկերության եթերային ճգնաժամին, որն առաջացել էր 2007-2008 թթ. ԱՄՆ-ի Սցենարիստների Գիլդիայի գործադուլի հետևանքով։


=== Ներածական հոլովակ ===
Ֆիլմի ներածական հոլովակն իրենից ներկայացնում է մոնտաժային աշխատանք, որտեղ ներկայացվում է Դեքստերի կյանքի առավոտվա տեսարանը։ Հոլովակում Դեքստերը կատարում է իր ամենօրյա գործողությունները (սափրվել, ատամները մաքրել, նախաճաշ պատրաստել), սակայն հոլովակը նկարահանված է այնպիսի ռակուրսից, որ տեսողական արտացոլում է Դեքստերի մութ էությունը։ Հեռուստաքննադատ Ջիմ Էմերսոնը նշում է. «Ներածական հոլովակն առաջին իսկ անգամից տեսնելուց հետո այն ձեզ կտա այն ամենը, ինչ պետք է իմանալ կերպարի մասին։


=== Հեռուստասերիալի հեղինակները ===

Հեռուստասերիալի գործադիր պրոդյուսերներ էին Դենիել Սերոնը և Ֆիլիփս Քլայդը. Երկրորդ եթերաշրջանից Սերոնը թողնում է նախագիծը։


=== Դերակատարներ ===
Ջեյմս Մանոս կրտսեր (35 սերիաներ, 2006—2008)
Ջեֆրի Լինդսի (35 սերիաներ, 2006—2008)
Սթիվ Շիլ (13 սերիաներ, 2006—2013)
Մելիսա Ռոզենբերգ (8 սերիաներ, 2006—2008)
Մարկոս Սիգա (7 սերիաներ, 2007—2008)
Լորեն Գասիս (7 սերիաներ, 2006—2008)
Սքոթ Ռեյնոլդս (7 սերիաներ, 2007—2008)
Թիմոթի Շլաթման (6 սերիաներ, 2006—2008)
Սքոթ Բաք (5 սերիաներ, 2007—2008)
Քիթ Գորդոն (5 սերիաներ, 2006—2008)
Մայքլ Քուեստա (5 սերիաներ, 2006)
Թոնի Գոլդուին (4 սերիաներ, 2006—2007)
Քևին Մեյներդ (3 սերիաներ, 2006)
Ռոբերտ Լիբերման (2 սերիաներ, 2006)
Նիք Գոմես (2 սերիաներ, 2007)
Ջոն Դալ (2 սերիաներ, 2008)
Դրյու Գրինբերգ (2 սերիաներ, 2006)


== Սյուժե ==
Երեք տարեկան հասակում Դեքստեր Մորգանը (Մայքլ Ք. Հոլլ), ով ականատես է լինում իր մոր դաժան արյունոտ սպանությանը, որդեգրվում է Մայամիի ոստիկան Հարրի Մորգանի (Ջեյմս Ռեմար) կողմից։ Հարրի Մորգանը ժամանակին նկատում է երեխայի սոցիոպատիկ հակումները և սովորեցնում է Դեքստերին իր՝ սպանության հանդեպ աճող անհագ ցանկությունն օգտագործել օգտակար գործում. սպանել միայն նրանց, ովքեր դրան արժանի են, ովքեր կարողացել են խուսափել արդար դատաստանից՝ օրենքում բացերի առկայության կամ ոչ բավարար փաստերի առկայության պատճառով։
Դեքստերն աշխատում է Մայամիի ոստիկանական դեպարտամենտում՝ որպես դատաբժշկական փորձագետ, մասնագիտացված արյան հետքերի վերլուծության գործում։ Հարրիի տված հրահանգներին համապատասխան՝ Դեքստերը արհեստականորեն իմիտացնում է մարդկային էմոցիաները, որպեսզի չառանձնանա շրջապատից։ Ամբողջ սերիալի ընթացքում Դեքստերի հիշողությունների տեսքով ցուցադրվում է, թե ինչպես է Հարրին սովորեցնում Դեքստերին նորմալ մարդկային դրսևորումներին, իսկ Դեքստերն, իր հերթին, անվերապահորեն հետևում է հրահանգներին՝ անվանելով այն «Հարրիի օրենսգիրք»։ Օրենսգրքի համաձայն՝ Դեքստերի զոհերը հիմնականում մարդասպաններ են։ Դեքստերը սպանություն կատարելու որոշումն ընդունում է միայն այն դեպքում, եթե իր համար ապացուցված է ապագա զոհի մեղքը՝ անհերքելի փաստերով։


== Ծանոթագրություններ ==